CELEX: 62011TN0480
Language: sk
Date: 2011-09-09 00:00:00
Title: Vec T-480/11: Žaloba podaná 9. septembra 2011 — Technion — Israel Institute of Technology a Technion Research & Development/Komisia

19.11.2011   
            
            
               SK
            
            
               Úradný vestník Európskej únie
            
            
               C 340/27
            
         Žaloba podaná 9. septembra 2011 — Technion — Israel Institute of Technology a Technion Research & Development/Komisia
   (Vec T-480/11)
   2011/C 340/55
   Jazyk konania: francúzština
   
      Účastníci konania
   
   
      Žalobkyne: Technion — Israel Institute of Technology (Haifa, Izrael) a Technion Research & Development Foundation Ltd (Haifa) (v zastúpení: D. Grisay a D. Piccininno, advokáti)
   
      Žalovaná: Európska komisia
   
      Návrhy
   
   Žalobkyne navrhujú, aby Všeobecný súd:
   
               —
            
            
               prijal túto žalobu o neplatnosť na základe článku 263 Zmluvy o fungovaní Európskej únie,
            
         
               —
            
            
               vyhlásil ju za prípustnú, a
            
         
               —
            
            
               vyhlásil, že žaloba je dôvodná, a v dôsledku toho:
               
                           —
                        
                        
                           rozhodol, že Komisia neuskutočnila konkrétne a individuálne preskúmanie dokumentov, na ktoré sa vzťahovala žiadosť o prístup,
                        
                     
                           —
                        
                        
                           rozhodol, že Komisia pri posudzovaní uplatňovania výnimiek stanovených v článku 4 nariadenia č. 1049/2001 vychádzala zo zjavne nesprávneho posúdenia,
                        
                     
                           —
                        
                        
                           rozhodol, že Komisia porušila právo na čiastočný prístup k dokumentom podľa článku 4 ods. 6 nariadenia (ES) č. 1049/2001,
                        
                     
                           —
                        
                        
                           rozhodol, že Komisia porušila zásadu proporcionality, keďže neuskutočnila vyváženie stanovených výnimiek a verejného záujmu,
                        
                     
         
               —
            
            
               na základe toho zrušil rozhodnutie Generálneho sekretariátu Európskej komisie z 30. júna 2011,
            
         
               —
            
            
               zaviazal Európsku komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyne uvádzajú štyri žalobné dôvody.
   
               1.
            
            
               Prvý žalobný dôvod založený na neexistencii konkrétneho a individuálneho preskúmania dokumentov, na ktoré sa vzťahovala žiadosť o prístup, a v dôsledku tejto skutočnosti na nedostatočnom odôvodnení napadnutého rozhodnutia, keďže Komisia sa skôr odvolala na jeden druh dokumentov (dokumenty súvisiace s auditom) ako na konkrétne informácie uvedené v týchto dokumentoch.
            
         
               2.
            
            
               Druhý žalobný dôvod založený na zjavne nesprávnom posúdení pri uplatňovaní výnimiek stanovených v článku 4 nariadenia č. 1049/2001 (1):
               
                           —
                        
                        
                           keďže Komisia sa domnievala, že sprístupnenie dokumentov, ku ktorým sa žiadalo o prístup, by ohrozilo priebeh auditov, hoci i) jediným cieľom konania auditu bolo preverenie, či náklady v súvislosti s plnením zmluvy sú alebo nie sú oprávnené; ii) údaje uvedené v požadovaných dokumentoch mali výlučne faktickú povahu,
                        
                     
                           —
                        
                        
                           keďže Komisia sa domnievala, že sprístupnenie dokumentov, ku ktorým sa žiadalo o prístup, by poškodilo ochranu súkromia a nedotknuteľnosti jednotlivca, hoci žalobkyne potrebovali mať tieto dokumenty k dispozícii na to, aby mohli účinne uplatniť svoje práva v rámci kontradiktórneho konania pri audite.
                        
                     
         
               3.
            
            
               Tretí žalobný dôvod založený na porušení práva na čiastočný prístup k dokumentom podľa článku 4 ods. 6 nariadenia (ES) č. 1049/2001 tým, že odmietla konkrétne a individuálne preskúmať dokumenty, o ktorých prístup sa žiadalo.
            
         
               4.
            
            
               Štvrtý žalobný dôvod založený na porušení zásady proporcionality vyplývajúcom z neuskutočnia vyváženia stanovených výnimiek a verejného záujmu, keďže vo verejnom záujme by bolo umožniť verejnosti preveriť, ako vedie Komisia svoje audity a objasniť zmluvným protistranám konania, ktoré majú uskutočniť, aby splnili formálne požiadavky.
            
         
      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).